Դեյվիդ Քոթերիլ

**Դեյվիդ Ռիս Ջորջ Բեսթ Քոթերիլ** (,), ուելսցի ֆուտբոլիստ, վինգեր, որը հանդես է եկել Ուելսի հավաքականում։ 2016 թվականի Եվրոպայի առաջնության մասնակից։

## Ակումբային կարիերա

Քոթերիլը «Բրիստոլ Սիթի» ակումբի սան է։ 2005 թվականին Առաջին լիգայում իր նորամուտն է նշել թիմի կազմում։ 2006 թվականին Դեյվիդը տեղափոխվել է «Ուիգան Ատլետիկ»։ Տրանսֆերի գումարը կազմել է 3,2 մլն ֆունտ։ Սեպտեմբերի 9-ին «Պորտսմութի» դեմ խաղում նա նորամուտն է նշել Անգլիայի Պրեմիեր լիգայում։ Դեկտեմբերի 6-ին «Վեստ Հեմ Յունայթեդի» դեմ խաղում Քոթերիլը խփել է իր առաջին գոլը ակումբի կազմում։ 2008 թվականին վարձավճարով տեղափոխվել է «Շեֆիլդ Յունայթեդ»։ Դրա ավարտից հետո ակումբը գնել է Քոթերիլի իրավունքները 2,6 միլիոն ֆունտով։ 2009 թվականի մարտի 1-ին «Բիրմինգհեմ Սիթիի» դեմ խաղում Դեյվիդը խփել է իր առաջին գոլը «Շեֆիլդի» կազմում։

Նույն թվականի ամռանը տեղափոխվել է «Սուոնսի Սիթի»։ Նոյեմբերի 28-ին «Նյուքասլ Յունայթեդի» դեմ խաղում Քոթերիլը նորամուտը նշել է նոր ակումբում։ 2010 թվականի փետրվարի 6-ին «Պրեստոն Նորթ Էնդի» դեմ խաղում Դեյվիդը խփել է  իր առաջին գոլը «Սուոնսիի» կազմում։ 2011 թվականի սկզբին Քոթերիլը վարձավճարով տեղափոխվել է «Պորտսմութ»։ Փետրվարի 19-ին «Բարնսլիի» դեմ խաղում նորամուտն է նշել նոր թիմում։ Փետրվարի 26-ին «Իփսվիչ Թաունի» դեմ խաղում Դեյվիդը խփել է իր առաջին գոլը «Պորտսմութի» կազմում։

2012 թվականի սկզբին Քոթերիլը միացել է «Բարնսլիին»։ Փետրվարի 21-ին «Բիրմինգհեմ Սիթիի» դեմ խաղում նորամուտն է նշել նոր ակումբում։ Մարտի 24-ին «Պետերբուրգո Յունայթեդի» դեմ խաղում Դեյվիդը խփել է իր առաջին գոլը «Բարնսլիի» կազմում։ Նույն թվականի ամռանը ազատ գործակալի կարգավիճակով պայմանագիր է կնքել «Դոնկաստեր Ռովերսի» հետ։ Օգոստոսի 18-ին «Վալսոլի» դեմ խաղում Դեյվիդը նորամուտը նշել է նոր թիմում։ Նույն խաղում խփել է իր առաջին գոլը «Դոնկաստերի» կազմում։

2014 թվականի ամռանը Քոթերիլը տեղափոխվել է «Բիրմինգհեմ Սիթի»։ Օգոստոսի 16-ին «Բրայթոն ընդ Հոուվ Ալբիոնի» դեմ խաղում նորամուտն է նշել նոր ակումբում։ Սեպտեմբերի 27-ին «Ֆուլհեմի» դեմ խաղում Դեյվիդը խփել է իր առաջին գոլը «Բիրմինգհեմի» կազմում։ 2017 թվականի սկզբին կես տարվա վարձակալության իրավունքով վերադարձել է «Բրիստոլ Սիթի»։

2018 թվականի սկզբին Քոթերիլը տեղափոխվել է  հնդկական «Ատլետիկո Կալկաթա»։

## Միջազգային կարիերա
2005 թվականի հոկտեմբերի 12-ին 2006 թվականի աշխարհի առաջնության ընտրական խաղում Ադրբեջանի հավաքականի դեմ Քոթերիլը իր նորամուտը նշել է Ուելսի հավաքականի կազմում՝ երկրորդ խաղակեսում փոխարինելով Ռայան Գիգզին։ 2010 թվականի օգոստոսի 11-ին Լյուքսեմբուրգի հավաքականի դեմ ընկերական խաղում Դեյվիդը խփել է իր առաջին գոլը ազգային թիմի կազմում։

2016 թվականի ամռանը Դեյվիդը հավաքականի կազմում մասնակցել է Ֆրանսիայում կայացած Եվրոպայի առաջնությանը։ Մրցաշարում նա պահեստային էր և խաղադաշտ դուրս չի եկել։

### Գոլեր Ուելսի հավաքականի կազմում

## Ծանոթագրություններ

## Արտաքին հղումներ
* 
* 
* Profilo su Swanseacity.net
* 
* David Cotterill interview: Former Wales star open up on his harrowing battle with drink and depression

 
Կատեգորիա:Բարնսլիի ֆուտբոլիստներ
Կատեգորիա:Բիրմինգհեմ Սիթիի ֆուտբոլիստներ
Կատեգորիա:Բրիստոլ Սիթիի ֆուտբոլիստներ
Կատեգորիա:Շեֆիլդ Յունայթեդի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Ուելսի հավաքականի ֆուտբոլիստներ
Կատեգորիա:Ուիգան Ատլետիկի ֆուտբոլիստներ
Կատեգորիա:Պորտսմութի ֆուտբոլիստներ
Կատեգորիա:Սուոնսի Սիթիի ֆուտբոլիստներ
Կատեգորիա:Ուելսցի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Ֆուտբոլի կիսապաշտպաններ